Футболдан Қазақстан кубогында «Қайрат» пен «Астана» жарысты жалғастырады
DATE: 01:45, 14 Сәуір 2024 | GMT +5
TITLE: Футболдан Қазақстан кубогында «Қайрат» пен «Астана» жарысты жалғастырады
URL: https://kaz.inform.kz/news/futboldan-kazakstan-kuboginda-kayrat-pen-astana-zharisti-zhalgastiradi-f697f2/
META: DATE: 01:45, 14 Сәуір 2024 | GMT +5
TOTAL WORDS: 126
AUTHOR(S):
TEXT: Бүгін елімізде Қазақстан кубогы 1/8 финалының ойындары басталды. Әзірге ширек финалға шыққан төрт команда анықталды. «Астана» сырт алаңда астаналық «Жеңіс» командасымен кездесті. Ойын тағдырын 5-минутта соққан жалғыз гол шешті. Әріптесі Фабьен Урега берген пасты «Астана» шабуылшысы Рамазан Кәрімов голға айналдырды. Осылайша «Астана» қарсыласынан 1:0 есебімен басым, ширек финал жолдамасын қалтаға басты. бір кзедесуде алматылық «Қайрат» өз алаңында Түркістанның «Тұранын» қабылдады. Ойынның 29-минутында Элдер Сантана алматылық клубты алға шығарса, әріптестері Лука Гадрани 40, Еркебұлан Сейдахмет 92-минутmа есепті үстемелей түсті. Қарсыласын 3:0 есебімен тізе бүктірген «Қайрат» жарысты жалғастыруға мүмкіндік алды. Енді 14 сәуірде 14:00-де «Тараз» бен «Ордабасы», «Оңтүстік академия» мен «Қызылжар», 16:00-де «Елімай» мен «Шахтер», «Ақтөбе» мен «Жетісу» ойнайды. Одан кейін 8 мамырда 1/4 финал болса, 1/2 финал 29 мамыр мен 19 маусымда өткізіледі. Финал 29 қыркүйекке белгіленген
